Document ID: 31986R0850

*****
ΚΑΝΟΝΙΣΜΟΣ (ΕΟΚ) αριθ. 850/86 ΤΗΣ ΕΠΙΤΡΟΠΗΣ
της 24ης Μαρτίου 1986
περί αποκαταστάσεως της εφαρμογής των δασμών για ορισμένα υποδήματα που έχουν το εξωτερικό πέλμα από δέρμα φυσικό, τεχνητό ή ανασχηματισμένο, υποδήματα (άλλα από εκείνα της κλάσης 64.01) με πέλμα εξωτερικό από καουτσούκ ή από τεχνητή πλαστική ύλη, της διακρίσεως 64.02 Β του κοινού δασμολογίου, καταγωγής Ταϊλάνδης, δικαιούχου των προβλεπόμενων από τον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3599/85 του Συμβουλίου της 17ης Δεκεμβρίου 1985 περί εφαρμογής των γενικευμένων δασμολογικών προτιμήσεων κατά το έτος 1986 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 13,
Εκτιμώντας:
ότι, με βάση τα άρθρα 1 και 10 του εν λόγω κανονισμού, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, εκτός από εκείνες που αναφέρονται στη στήλη 4 του παραρτήματος Ι, στα πλαίσια των προτιμησιακών δασμολογικών οροφών που καθορίζονται στη στήλη 9 του παραρτήματος αυτού·
ότι, σύμφωνα με το άρθρο 11 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών·
ότι, για ορισμένα υποδήματα που έχουν το εξωτερικό πέλμα από δέρμα φυσικό, τεχνητό ή ανασχηματισμένο, υποδήματα (άλλα από εκείνα της κλάσης 64.01) με πέλμα εξωτερικό από καουτσούκ ή από τεχνητή πλαστική ύλη, της διακρίσεως 64.02 Β του κοινού δασμολογίου, η ατομική οροφή διαμορφώνεται σε ύψος 2 300 000 ECU·
ότι, κατά την ημερομηνία 19 Μαρτίου 1986, οι εισαγωγές των εν λόγω προϊόντων καταγωγής Ταϊλάνδης στην Κοινότητα, ανέρχονται, δια καταλογισμού, στο επίπεδο της εν λόγω οροφής· ότι ενδείκνυται να αποκαθίστανται οι τελωνειακοί δασμοί για τα εν λόγω προϊόντα έναντι της Ταϊλάνδης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από τις 28 Μαρτίου 1986, η ανασταλείσα, δυνάμει του κανονισμού (ΕΟΚ) αριθ. 3599/85, τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Ταϊλάνδης, στην Κοινότητα:
1.2 // // // Κλάση
του κοινού
δασμολογίου
// Περιγραφή εμπορευμάτων
// // // 64.02
(Κώδικας ΝΙΜΕΧΕ
64.02-60, 61, 69, 99) // Υποδήματα που έχουν το εξωτερικό πέλμα από δέρμα φυσικό, τεχνητό ή ανασχηματισμένο, υποδήματα (άλλα από εκείνα της κλάσης 64.01) με πέλμα εξωτερικό από καουτσούκ ή από τεχνητή πλαστική ύλη: // // Β. Άλλα // //
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαρτίου 1986.

Labels: 3
18